CELEX: 62020TN0145
Language: fi
Date: 2020-02-28 00:00:00
Title: Asia T-145/20: Kanne 28.2.2020 – IV v. komissio

15.6.2020   
            
            
               FI
            
            
               Euroopan unionin virallinen lehti
            
            
               C 201/25
            
         
      Kanne 28.2.2020 – IV v. komissio
      (Asia T-145/20)
      (2020/C 201/37)
      Oikeudenkäyntikieli: ranska
      
         Asianosaiset
      
      
         Kantaja: IV (edustaja: asianajaja J. Lemmer)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  määräämään Euroopan komission ja toimielinten välisen lasten päiväkodin yhteisvastuullisesti tai muussa tapauksessa in solidum antamaan [X]:lle tiedoksi hänen lapsensa [Y]:n läsnäololomakkeet vuodelta 2019 ja vuodelta 2020, jotka sillä on hallussaan, 500 euron suuruisen rangaistusluonteisen sakon uhalla kultakin viivästyspäivältä asiassa annettavan ratkaisun julistamispäivästä alkaen
               
            
                  —
               
               
                  velvoittamaan vastaajan maksamaan hänelle 1 500 euroa korvauksena kuluista, joita ei yleensä voida lukea oikeudenkäyntikuluihin ja joita kantajalle on aiheutunut oikeuksiensa puolustamisesta ja velvoittamaan vastaajan korvaamaan tästä menettelystä aiheutuvat oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa yhteen ainoaan kanneperusteeseen, joka perustuu siihen, että vastaaja rikkoi Euroopan unionin perusoikeuskirjan 42 artiklaa, jonka otsikko on ”Oikeus tutustua asiakirjoihin” ja jossa määrätään, että ”Kaikilla unionin kansalaisilla ja kaikilla luonnollisilla henkilöillä tai oikeushenkilöillä, joiden asuinpaikka tai sääntömääräinen kotipaikka on jossakin jäsenvaltiossa, on oikeus tutustua unionin toimielinten, elinten ja laitosten asiakirjoihin niiden tallennemuodosta riippumatta”.